વાત કરીએ સૌરાષ્ટ્રનાં અન્ય શહેરની તો એક સમયે જેને પેરિસ કહેવામાં આવતું હતંુ એ મોરબી શહેર પણ ગંદકીના થર પર જાણે ઊભંુ હોય તેવું લાગી રહ્યું છે. જિલ્લા કક્ષાનંુ મથક બન્યું હોવા છતાં સફાઈની બાબતમાં જાગૃતિનો અભાવ જોવા મળી રહ્યો છે. મોરબીનો રાષ્ટ્રીય સ્તરે ૩પ૧મો ક્રમ અને ગુજરાતનાં ૪૦ શહેરોમાં સૌથી છેલ્લા ક્રમે આવ્યો છે તે જ આ શહેરની સ્વચ્છતા કેવી હશે તેનો અંદાજ આપે છે. આવી જ હાલત છે રાજાશાહીના સમયમાં સ્વચ્છતા માટે મોડલ સિટીની ઓળખ આપનાર રાજવી ભગવતસિંહજીના ગોંડલ શહેરનો સ્વચ્છતા સર્વેક્ષણમાં ૩૩૯મો ક્રમ આવ્યો છે. જામનગરની સ્થિતિ પણ એવી જ છે. જામનગર શહેરના અંદરના માર્ગો કચરાથી ઉભરાતા હોય તેવા દ્રશ્યો સામાન્ય બની ગયા છે. મેયરના વોર્ડમાં જ કચરાના ઢગલા જોવા મળે છે. જામનગર ૧ર૭મા ક્રમે ધકેલાયું છે. જૂનાગઢ ૧૧૭ અને ભાવનગર ૧૩પમા સ્થાન પર આવ્યું છે. આમ સૌરાષ્ટ્રના શહેરી વિસ્તારોમાં સફાઈની બાબતમાં સતત ઉણા ઊતરી રહ્યા છે.